Author: administrator
Last saved by: viktoria.radvanska
Company: Abyss

Predkladacia správa

        
           Návrh na zrušenie úlohy č. 4 v mesiaci máj z Plánu legislatívnych úloh vlády  Slovenskej republiky na rok 2011, predložiť na rokovanie vlády Slovenskej republiky návrh zákona o Slovenskej informačnej službe, Vojenskom obrannom spravodajstve a Vojenskej spravodajskej službe a o zmene a doplnení niektorých zákonov (zákon o spravodajských službách) ( ďalej len „návrh zákona“), predkladá Ministerstvo obrany Slovenskej republiky z vlastnej iniciatívy.
Návrh zákona mal upraviť pôsobnosť, riadenie, organizáciu, úlohy a kontrolu Slovenskej informačnej služby, Vojenského obranného spravodajstva a Vojenskej spravodajskej služby pri výkone ich spravodajskej činnosti. Návrh zákona mal nahradiť súčasný zákon Národnej rady Slovenskej republiky č. 46/ 1993 Z. z. o Slovenskej informačnej službe v znení neskorších predpisov a zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov.
Z dôvodu doriešenia sporných otázok týkajúcich sa kompetencií, riadenia, organizácie, úloh a kontroly Slovenskej informačnej služby, Vojenského obranného spravodajstva a Vojenskej spravodajskej služby sa navrhuje uvedenú úlohu zrušiť. Na rokovanie vlády Slovenskej republiky bude návrh zákona predložený, ako iniciatívny návrh, po vyriešení sporných otázok v predmetných oblastiach. 
Návrh na zrušenie úlohy č. 4 v mesiaci máj z Plánu legislatívnych úloh vlády  Slovenskej republiky na rok 2011 bol predmetom predbežného pripomienkového konania a gestori s doložkou vybraných vplyvov súhlasili. 
            Predkladaný materiál nemá vplyv na rozpočet verejnej správy, podnikateľské prostredie, sociálne vplyvy, vplyvy na životné prostredie a na informatizáciu spoločnosti.
K návrhu na zrušenie úlohy č. 4 v mesiaci máj z Plánu legislatívnych úloh vlády  Slovenskej republiky na rok 2011, ktorý bol v pripomienkovom konaní od 21. apríla 2011 do 6. mája 2011, neboli uplatnené žiadne pripomienky. 
Návrh na zrušenie úlohy č. 4 v mesiaci máj z Plánu legislatívnych úloh vlády  Slovenskej republiky na rok 2011 sa predkladá na rokovanie vlády Slovenskej republiky bez rozporov.